5.a 2018-19

Fyrisøgn til hesar dagar:

|  |  |  |  |
| --- | --- | --- | --- |
| **mikudag****11. apríl** | **hósdag****12. apríl** | **mikudag****24. apríl** | **mánadag****29. apríl** |
| “Nú hevur tú sæð tær,” sigur presturin. “Vit mugu fara, tí eg skal á ein fund.”“Takk fyri, at tú vildi vísa mær tornið,” sigur Teitur. Eg trúði ikki, at klokkan var so stór.” | Á veg oman aftur ganga teir fram við tí ovasta á hválvinum. Tað er sum ein kúpa, sum lyftir seg upp um kirkjuskipið í neðra. Her ber til at fjala okkurt. Tað skal kannast nærri seinni. | Teitur tyggir tyggigummiið. Tá ið teir eru komnir oman, trýstir hann tyggigummiið í lásið á hurðini. Nú kann hon ikki smekka.Presturin letur hurðina aftur og gevur sær ikki far um, at hon ikki smekkar. | Presturin sigur farvæl og fer yvir til bilin. Teitur fer yvir til súkluna og letist sum um, hann ætlar sær heim.Tá ið presturin er farin, setir hann súkluna frá sær. |
| **mikudag****1. mai** | **Hósdag****2. mai** | **mánadag****6. mai** | **mikudag****8. mai** |
| Teitur ætlar sær inn aftur í kirkjuna at kanna gravsteinarnar, sum liggja í gongini.Tað skal gerast nú, meðan kirkjan er opin. Tornið kann hann kanna seinni. | Lív hevur gjørt ein temunn aftur við køkum. Tær skiftast um at vera hjá hvør aðrari. Tann, tær vitja, hevur altíð gjørt okkurt gott aftur við einum drekkamunni. | Tær skulu skriva eina uppgávu um fartelefonir. Pappír liggja um alt borðið. Tey eru frá einari kanning, tær hava gjørt í skúlanum.Nú vita tær, hvussu nógv hava fartelefon.  | Tær vita eisini, hvussu ofta tey ringja. Hvussu nógv sms og myndir, tey senda. Nú skal alt skrivast, so er uppgávan loyst.Meðan tær arbeiða, hugsar Sigrið um Teit. |
| **hósdag****9. mai** | **mánadag****13. mai** | **mikudag****15. mai** | **hósdag****16. mai** |
| Teitur átti ikki at brúkt tíðina uppá at leita eftir pengum. Sjálvandi eru eingir pengar. Men soleiðis er Teitur. Onkuntíð missir hann tamarhaldið á hugflognum. Tá nyttar einki at tosa hann til rættis. | Tá ið tær hava arbeitt ein tíma, fara tær at fáa sær ein drekkamunn. Lív fer eftir meira tei og skeinkir teimum. “Pápi hevur fingið sær eina fartelefon við GPS’ara,” sigur hon. | “Tað er ordiliga snilt. Mamma fer at fáa sær eina eisini, tí so sær hon, hvaðani hann ringir.”“Hvussu kann hon tað?” spyr Súsanna.“Hon sær tað á skíggjanum,” sigur Lív. | “Har er eitt kort, sum vísir, hvar hann er. Hann sær eisini, hvar hon er.”“Tað er rotið,” flennir Súsannna. “”Eina sovorðna fari eg ikki at fáa mær. Mamma skal ikki vita, hvaðani eg ringi.” |
| **mánadag****20. mai** | **mikudag****12. mai** | **hósdag****23. mai** | **mánadag****27. mai** |
| “Tað sæst heldur ikki allastaðni, hvaðani tú ringir,” sigur Sigrið. “Um tú ert í einari kirkju við tjúkkum múrum, røkkur sambandið ikki ígjøgnum múrin.” Hon hugsar um GPS’aran, sum varð blankur.  | “Hatta má eg minnast til,” sigur Lív. “So ringi eg bara úr einari kirkju.”“So skal tú ikki fara upp í tornið,” sigur Súsanna. “Har fær fartelefonin samband.” | “Í torninum?” sigur Lív. “Hvat skal eg gera uppi í torninum?”Tær flenna og tosa um fartelefonir. Sigrið situr tigandi. Hon hugsar um tað, Súsannna segði: Í torninum fær fartelefonin samband. | So fer hon at hugsa um, at tey bara hava leitað í kirkjuni. Staðið, har krosstølini møtast, kann eins væl vera í torninum. Tað er sama stað, uttan mun til um tað er høgt ella lágt. |
| **mikudagur****29. mai** | **Mánadag****3. juni** | **hósdag****6. juni** | **Steðgur** |
| Ein skjálvti fer ígjøgnum hana. Kanska hevur Teitur rætt. Okkurt kann vera fjalt í kirkjuni. Tað kann liggja í torninum ella í einari grøv.Nei, tað kann ikki vera í einari grøv. | Einki samband var inni í kirkjuni, so tað má vera í torninum. Hví hevur hon ikki hugsað um tað?“Sigrið,” sigur Lív. “Hvat hugsar tú um?”“Einki serligt,” sigur Sigrið. “Eg eri bara eitt sindur troytt.” | “Eg eri eisini troytt,” sigur Súsannna. “Skulu vit ikki gevast nú og gera uppgávuna lidna í morgin?”Tær rudda upp eftir sær og avtala at hittast aftur í morgin. | *Næstu vikurnar verða skipaðar uttan vanligu tímatalvurnar, so vit mugu bara bíða so spent at vita, hvat fer at henda... Tað frætta vit nærri um, tá ið vit koma aftur í skúla í august.* |